open-index/open-wikipedia-markdown huggingface dataset:
Νερομάννα Αιτωλοακαρνανίας

Η **Νερομάννα** είναι ημιορεινό χωριό της Περιφερειακής Ενότητας Αιτωλοακαρνανίας στο βόρειο μέρος της λίμνης Τριχωνίδας σε υψόμετρο 407 μέτρα.

## Γεωγραφικά - ιστορικά στοιχεία
Η Νερομάννα βρίσκεται στα όρια με την Περιφερειακή Ενότητα Ευρυτανίας, στους βορειοδυτικούς πρόποδες του όρους Παναιτωλικό και βόρεια της λίμνης Τριχωνίδας. Είναι κτισμένο σε περιοχή με πολλά νερά, στα οποία οφείλει το όνομά του και σε απόσταση 19 χλμ. δυτικά από το Αγρίνιο. Το χωριό διαθέτει κέντρα εστίασης και δυνατότητες διαμονής. Αξιοθέατα θεωρούνται οι καταρράκτες και οι πέτρινες βρύσες του.

Ως οικισμός αναφέρεται επίσημα με το όνομα *Σομπονίκον* το 1889 στο ΦΕΚ 251Α - 04/10/1889 να προσαρτάται στον τότε δήμο Παμφίας. Το 1920 αποσπάται και αποτελεί ξεχωριστή κοινότητα. Το 1927 μετονομάστηκε σε *Νερομάνα* και το 1940 διορθώθηκε σε Νερομάννα.. Σύμφωνα με το πρόγραμμα ''Καλλικράτης'', μαζί με τη Βαρειά, τη Δογρή και το Κρύο Νερό αποτελούν την Τοπική Κοινότητα Νερομάννας που υπάγεται στη δημοτική ενότητα Παραβόλας του δήμου Αγρινίου και σύμφωνα με την απογραφή 2011 ως κοινότητα έχει πληθυσμό 479 κατοίκους, ενώ ως οικισμός 118.

Το χωριό ανήκει στην ενορία Μεταμόρφωσης του Σωτήρος και κάθε 6 Αυγούστου πραγματοποιείται πανηγύρι. Σε απόσταση 1,5 χλμ. από το χωριό Νερομάννα και 1 χλμ. περίπου βορειοανατολικά της Δογρής, πάνω σε ένα λόφο ύψους 400 μ., με το τοπωνύμιο Παλιομανάστρο ή Παλιομονάστηρο, σώζονται τα ερείπια μιας αρχαίας οχυρωμένης πόλης, πιθανόν του αρχαίου Φιστύου. Ανάμεσα στα ερείπια υπάρχει το ερειπωμένο μοναστήρι των Αγίων Αποστόλων.

## Εξωτερικοί σύνδεσμοι

* Γνωρίστε την Νερομάνα  από τον ιστότοπο https://www.neromaniotes.gr 
* Η Νερομάννα Αιτωλοακαρνανίας στο https://www.youtube.com

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Νικόλαος Στυλιανού

Ο **Νικόλαος Στυλιανού** (γενν. στις 9 Νοεμβρίου 1988) είναι Ελληνοκύπριος επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τον Κεραυνό Στροβόλου στην Α' κατηγορία Κύπρου. Μετά από 3 χρόνια κολεγιακής καλαθοσφαίρισης, δήλωσε συμμετοχή στο NBA Ντραφτ του 2010, αλλά δεν επιλέχθηκε σε κάποιον από τους δύο γύρους. 

## Σταδιοδρομία στο κολέγιο
Ο Στυλιανού έπαιξε κολεγιακή καλαθοσφαίριση για δύο χρόνια στο κολέγιο Ναβάρο. Στη συνέχεια μετακόμισε στους Ουέστ Τέξας Α&Μ Μπάφαλοους, όπου έπαιξε μέχρι το 2009. 

## Επαγγελματική σταδιοδρομία
Ο Στυλιανού ξεκίνησε την επαγγελματική του σταδιοδρομία με το Ρέθυμνο στην Α2 Εθνική. Μετά από ένα χρόνο, επέστρεψε στην Κύπρο και έγινε μέλος της ΑΕΚ Λάρνακας. 

Τις επόμενες σεζόν, ο Στυλιανού επέστρεψε στην Ελλάδα και έπαιξε για την Καβάλα, τον Κόροιβο Αμαλιάδας και τον ΟΦΗ, πριν επιστρέψει στην Κύπρο για να ενταχθεί στον Κεραυνό Στροβόλου. Με τον Κεραυνό κατέκτησε το Πρωτάθλημα Κύπρου το 2017. 

Μετά από δύο χρόνια με τον Κεραυνό, επέστρεψε στην Ελλάδα και εντάχθηκε στον προσφάτως προβιβασμένο στην Α1 Εθνική Φάρο Λάρισας. Αποχώρησε από τον Φάρο για να ενταχθεί στην Alytus Dzūkija του Πρωταθλήματος Λιθουανίας. 

Για τη σεζόν 2018-19, υπέγραψε με την Κύμη στην Α1 Εθνική, όμως αποχώρησε τον Ιανουάριο του 2019, λόγω μικρού χρόνου συμμετοχής και εντάχθηκε για δεύτερη φορά στον Κεραυνό Στροβόλου. 

## Εθνική Κύπρου
Ο Στυλιανού υπήρξε μέλος των «μικρών» εθνικών ομάδων της Κύπρου εδώ και αρκετά χρόνια. Σήμερα είναι ένας από τους ηγέτες της Εθνικής Κύπρου.

Ο Στυλιανού ήταν μέλος της αποστολής της Εθνικής Κύπρου στο Ευρωμπάσκετ 2025. Αγωνίστηκε και στα πέντε παιχνίδια της χώρας του στο τουρνουά, έχοντας κατά μέσο όρο 6 πόντους, 2,4 ασίστ και 2,6 ριμπάουντ σε 26,5 λεπτά συμμετοχής. 

## Παραπομπές

## Εξωτερικοί σύνδεσμοι

* Προφίλ στο RealGM.com 
* Προφίλ στο Eurobasket.com  

Κατηγορία:Κύπριοι καλαθοσφαιριστές
Κατηγορία:Σμολ φόργουορντ
Κατηγορία:Καλαθοσφαιριστές Εθνικής Κύπρου
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Α2 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Κατηγορία:Κύπριοι καλαθοσφαιριστές στο εξωτερικό
Κατηγορία:Καλαθοσφαιριστές ΑΕΚ Λάρνακας
Κατηγορία:Καλαθοσφαιριστές Ε.Κ. Καβάλας
Κατηγορία:Καλαθοσφαιριστές Πρωταθλήματος Κύπρου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Κόροιβου Αμαλιάδας
Κατηγορία:Καλαθοσφαιριστές ΟΦΗ
Κατηγορία:Καλαθοσφαιριστές Κεραυνού Στροβόλου
Κατηγορία:Καλαθοσφαιριστές Φάρου Λάρισας
Κατηγορία:Καλαθοσφαιριστές Γ.Σ. Κύμης
Κατηγορία:Καλαθοσφαιριστές Ευρωμπάσκετ 2025
Έντουαρντ Μπούχνερ

Ο **Έντουαρντ Μπούχνερ** (20 Μαΐου 1860 – 13 Αυγούστου 1917) ήταν γερμανός χημικός, παραλήπτης του βραβείου Νόμπελ Χημείας για το 1907 για την εργασία του σχετικά με τη ζύμωση.

## Βιογραφία

### Πρώτα χρόνια
Ο Μπούχνερ γεννήθηκε στο Μόναχο και ήταν γιος γιατρού και καθηγητή. Ο μεγαλύτερος αδερφός του ήταν ο Χανς Ερνστ Άουγκουστ Μπούχνερ. Το 1884, ξεκίνησε να σπουδάζει χημεία με τον Αδόλφο φον Μπάιερ και βοτανική με τον Καρλ Νέγκελι, στο Βοτανικό Ινστιτούτο στο Μόναχο. Μετά από μια περίοδο εργασίας με τον Χέρμαν Έμιλ Φίσερ στο Ερλάνγκεν, ο Μπούχνερ αποφοίτησε από το Πανεπιστήμιο του Μονάχου με διδακτορικό το 1888, με καθηγητή τον Τέοντορ Κούρτιους. Πέθανε στην μάχη του Μαρασέστι και θάφτηκε στο νεκροταφείο των γερμανών στρατιωτών στη Φωξάνη της Ρουμανίας.
### Προσωπική ζωή
Ο Μπούχνερ παντρεύτηκε την Λότε Σταλ το 1900. Με το ξέσπασμα του Πρώτου Παγκοσμίου Πολέμου εντάχθηκε στον στρατό και προβιβάστηκε στον βαθμό του Ταγματάρχη, διοικώντας μια μονάδα μεταφοράς πυρομαχικών στο δυτικό και στη συνέχεια στο ανατολικό μέτωπο.Τον Μάρτιο του 1916 επέστρεψε στο Πανεπιστήμιο του Βίρτσμπουργκ. Τον Απρίλιο του 1917 επανεντάχθηκε στον στρατό. Στις 11 Αυγούστου 1917, ενώ υπηρετούσε στη Φωξάνη της Ρουμανίας, χτυπήθηκε από θραύσμα οβίδας και πέθανε δύο μέρες αργότερα..

## Δημοσιεύσεις
* 
* 
* 
* 

## Παραπομπές


## Εξωτερικοί σύνδεσμοι

* Works by or about Eduard Buchner at Internet Archive
* Buchner's Nobel Lecture *Cell Free Fermentation*
* Biography
*  

Κατηγορία:Απόφοιτοι του Πανεπιστημίου του Μονάχου
Κατηγορία:Γερμανοί νομπελίστες
Κατηγορία:Βραβευμένοι με Νόμπελ Χημείας
Γραμματικού Αιτωλοακαρνανίας

Η **Γραμματικού** είναι πεδινό χωριό στην Περιφερειακή Ενότητα Αιτωλοακαρνανίας με υψόμετρο 90 μέτρα.

## Γεωγραφία - Ιστορία
Η Γραμματικού βρίσκεται νότια της λίμνης Τριχωνίδας, βόρεια του όρους Ζυγός (Αράκυνθος), σε απόσταση 20 χλμ. ΝΑ. από το Αγρίνιο, ανάμεσα στη Γαβαλού (Α.) και τη Ματαράγκα (Δ.) από την οποία χωρίζεται με τον χείμαρρο Κουρκούτα (Μπογλάστη). Είναι κτισμένη σε καταπράσινη περιοχή με πολλά τρεχούμενα νερά και πολλούς ελαιώνες. Σύμφωνα με την τοπική παράδοση η ονομασία του χωριού προέρχεται την περίοδο της τουρκοκρατίας και τον γραμματέα του Τούρκου διοικητή της περιοχής Χασάν Αγά ο οποίος ήταν Έλληνας και είχε σπίτι στη Γραμματικού. Ως οικισμός αναφέρεται επίσημα το 1835 στο ΦΕΚ 19Α - 07/12/1835 όταν προσαρτήθηκε στον τότε δήμο Κερασιάς. Το 1912 με το ΦΕΚ 261Α - 31/08/1912 ορίστηκε έδρα της νεοϊδρυθείσας κοινότητας  Γραμματικούς. Σύμφωνα με το πρόγραμμα ''Καλλικράτης'' αποτελεί την τοπική κοινότητα Γραμματικούς που υπάγεται στη δημοτική ενότητα Αρακύνθου του δήμου Αγρινίου και σύμφωνα με την απογραφή 2011 έχει πληθυσμό 802 κατοίκους

## Εξωτερικοί σύνδεσμοι
* Ιερός Ναός Αποστόλου Φιλίππου Γραμματικούς

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Παλαιός Μυλότοπος Πέλλας

Ο **Παλαιός Μυλότοπος** είναι οικισμός της Κεντρικής Μακεδονίας στην Περιφερειακή Ενότητα Πέλλας. Βρίσκεται στα βόρεια της πεδιάδας των Γιαννιτσών, ανάμεσα στα χωριά Νέος Μυλότοπος και Καρυώτισσα. Οι κάτοικοί του ασχολούνται κυρίως με τη γεωργία.

## Ιστορικά στοιχεία
Το 1918 αναγνωρίστηκε ως κοινότητα Βούδριστας, αλλά το 1922 καταργήθηκε και χαρακτηρίσθηκε οικισμός της Κοινότητας Γενιτσών (Γιαννιτσά). Το 1926 προσδιορίζεται ξανά ως ανεξάρτητη κοινότητα. Το 1927 η *Βούδριστα* μετονομάζεται σε Μυλότοπο ενώ το 1940, λίγο πριν την έναρξη του πολέμου, αναγνωρίζονται οι οικισμοί Νέος και Παλαιός Μυλότοπος. Η κοινότητα καταργείται το 1997 προκειμένου να ενταχθεί στο νεοσύστατο Δήμο Κύρρου.
Το παλαιό όνομα του χωριού ήταν *Βόντριστα* ή *Βούδριστα*. Η σημερινή ονομασία οφείλεται στους πολλούς νερόμυλους που λειτουργούσαν μέχρι τις αρχές της δεκαετίας του 1970.
Οι απογραφές πληθυσμού μετά τον Β' Παγκόσμιο Πόλεμο είναι:

## Αξιοθέατα
Στον Παλιό Μυλότοπου διατηρούνται δύο μεταβυζαντινές εκκλησίες: η ενοριακή εκκλησία της Αγίας Παρασκευής (1756) και η εκκλησία του Αγίου Αθανασίου (1800).

## Κοινωνική/πολιτιστική ζωή
Η κοινωνική/πολιτιστική ζωή αναπτύσσεται γύρω από τον τοπικό πολιτιστικό σύλλογο, ο οποίος λειτουργεί τμήματα ζωγραφικής, ενόργανης γυμναστικής και μουσικής, τον αγροτικό συνεταιρισμό, την ποδοσφαιρική ομάδα που αγωνίζεται στην κατηγορία του ερασιτεχνικού πρωταθλήματος και το σύλλογο αιμοδοσίας.

## Παραπομπές


Κατηγορία:Δήμος Πέλλας
Κατηγορία:Χωριά της περιφερειακής ενότητας Πέλλας
MTV Middle East

Το **MTV Middle East**, πρώην γνωστό ως **MTV Arabia**, ήταν ένα ελεύθερα μεταδηδόμενο μουσικό τηλεοπτικό κανάλι, και η Μεσοανατολίτικη εκδοχή του MTV. Ως μια προσθήκη στο δίκτυο του MTV, επρόκειτο για κοινοπραξία μεταξύ των εταιρειών MTV Networks International και Arabian Television Network, θυγατρική της Arabian Broadcasting Network, και μέλος της Arab Media Group, τον μεγαλύτερο όμιλο μέσων μαζικής ενημέρωσης στα Ηνωμένα Αραβικά Εμιράτα. Λαναρισμένο ως MTV Arabia, το 60ο κανάλι του δικτύου παγκοσμίως, μετονομάστηκε σε MTV Middle East στις 30 Αυγούστου 2011.

Το κανάλι ξεκίνησε την λειτουργία του στις 27 Οκτωβρίου 2007, και ξεκίνησε να προβάλλει πρόγραμμα στις 17 Νοεμβρίου 2007.
Από τις 5 Ιανουαρίου 2015, το MTV Middle East σταμάτησε να μεταδίδεται στο Nilesat, και αντ' αυτού ξεκίνησε να εκπέμπει στο OSN κανάλι ονόματι MTV Live HD, με εκπομπές και σειρές να διατείθονται ακόμη για προβολή από τον επίσημο ιστότοπο.

## Ιστορικό
Η πρώτη αναφορά για το πρότζεκτ προήλθε από κάλυψη της 25ης επετείου του MTV το 2006, και αποκαλύφθηκε από τον Φέισαλ Άμπας, τον συντάκτη της εδρευόμενης στο Λονδίνο παναραβικής εφημερίδας Asharq Al-Awsat, που ανέφερε ότι το MTV «ενδιαφέρεται πολύ για την Αραβική αγορά δορυφορικών σταθμών» και παρέθεσε τον Ντιν Ποσένισκι, τον τότε αντιπρόεδρο του δικτύου και γενικό μάνατζερ για αναδυόμενες αγορές, λέγοντας, «Ελπίζουμε ότι θα είμαστε στην αγορά για τους επόμενους 24 μήνες» αλλά «όλα εξαρτώνται από την εύρεση των κατάλληλων τοπικών συνεργατών».

Κατά την περίοδο που εξέπεμψε για πρώτη φορά πρόγραμμα το κανάλι, ο τότε αντιπρόεδρος του δικτύου Μπιλ Ρίντι είπε ότι: «στόχος του [καναλιού] είναι να ανατρέψει τις προκαταλήψεις της Δύσης για τον αραβικό κόσμο και κυρίως τους νέους που ζουν σε αυτόν». Οι Άκον, Ludacris, καθώς και ο Λιβανός-Καναδός Καρλ Βολφ, ο ράπερ Κουσάι Κιντρ (γνωστός κι ως Don Legend the Kamelion) - ο πρώτο Σαουδάραβας καλλιτέχνης της χιπ χοπ, και οι Desert Heat της UAE πήραν μέρος στις τελετές έναρξης του καναλιού τον Νοέμβριο του 2007. Επίσης, το σινγκλ του Καρλ Βολφ «Africa» αποτέλεσε το πρώτο μουσικό βίντεο κλιπ που προβλήθηκε ποτέ στο κανάλι. Οι δύο πρώτοι και η Λιβανέζα Χάιφα Ουέχμπε ήταν επίσης οι πρώτοι που τραγούδησαν στο τότε νεοσύστατο κανάλι. Το πρόγραμμα του σταθμού αρχικά περιελάμβανε 60% αραβικά τραγούδια και 40% ξένα, και την εκπομπή «Ηip ΗopΝa» (ελληνικά: *Το χιπ χοπ μας*), την σημαντικότερη του καναλιού, όπου ο Κουσάι και ο παραγωγός Φρεντ Ρεκ (50 Cent, Snoop Dogg) περνούσαν από ακροάσεις τραγουδιστές χιπ χοπ από εφτά πόλεις της Μέσης Ανατολής. Οι εφτά νικητές θα ηχογραφούσαν σε παραγωγή του τελευταίου.

Το MTV Europe ήταν προηγουμένως διαθέσιμο στην περιοχή μέσω ειδικής συμφωνίας με την Showtime Arabia. Tο κανάλι της Showtime Arabia μετέδιδε Αραβικά μουσικά βίντεο κλιπ και μια εκπομπή τοπικής παραγωγής ονόματι «Mashaweer» που αργότερα μετονομάστηκε σε «Salaam», οι οποίοι παρουσιαστές της περιελάμβαναν τον τοπικό DJ Madjam και την κύρια παρουσιάστρια Σούζι Ιλίαν.

## Παραπομπές

Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2005
Κατηγορία:Μουσικοί τηλεοπτικοί σταθμοί
Κατηγορία:Τηλεοπτικοί σταθμοί στην αραβική γλώσσα
Αντώνης Λουδάρος

Ο **Αντώνης Λουδάρος** (Αθήνα, 27 Απριλίου 1968) είναι Έλληνας ηθοποιός και σκηνοθέτης.

## Βιογραφικό
Έχει σπουδάσει στη Δραματική Σχολή του Εθνικού Θεάτρου. Διδάσκει υποκριτική στη δραματική σχολή Έκτη Τέχνη.

Έχει συμμετάσχει στις θεατρικές παραστάσεις *[[Ο συμβολαιογράφος]]* (2018-2019), *Όνειρα γλυκά* (2018), *Στέλιος Καζαντζίδης - Η ζωή του όλη* (2017), *Φονική παγίδα* (2017), *[[Εκκλησιάζουσες (κωμωδία)|Εκκλησιάζουσες]]* (2018), *Για όνομα...* (2015), καθώς και σε αρκετές στο Εθνικό Θέατρο.

## Φιλμογραφία
### Κινηματογράφος

## Παραπομπές


## Εξωτερικοί σύνδεσμοι
* 

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Υβ Ερβουέ

Ο **Υβ Ερβουέ** (γαλλικά: Yves Hervouet, 30 Απριλίου 1921 - 29 Ιανουαρίου 1999) ήταν Γάλλος σινολόγος, ειδικευμένος στην κλασική κινεζική λογοτεχνία. 

Υπήρξε επίτιμος καθηγητής στο πανεπιστήμιο Ντιντερό του Παρισιού, καθώς επίσης και ένας διορισμένος αξιοματούχος της Λεγεώνας της Τιμής.

## Παραπομπές


Κατηγορία:Γάλλοι σινολόγοι‎
Pose (τηλεοπτική σειρά)

Το ***Pose*** ή ***POSE*** είναι αμερικανική δραματική τηλεοπτική σειρά, η οποία αναφέρεται στην ballroom κουλτούρα της αφροαμερικανικής και λατινοαμερικανικής ΛΟΑΤ και gender-nonconforming κοινότητας της Νέας Υόρκης τη δεκαετία του 1980 και, στη δεύτερη σεζόν, τη δεκαετία του 1990. Οι βασικοί χαρακτήρες της σειράς είναι χορευτές και μοντέλα που διαγωνίζονται για έπαθλα και αναγνώριση σε αυτή την underground κουλτούρα και που υποστηρίζονται από ένα δίκτυο επιλεγμένων οικογενειών, γνωστών ως Houses.

Δημιουργήθηκε από τους Ράιαν Μέρφι, Μπραντ Φάλτσακ και Στίβεν Κάναλς και έκανε πρεμιέρα στις 3 Ιουνίου 2018 στο FX. Στη σειρά πρωταγωνιστούν οι: Έβαν Πίτερς, Κέιτ Μάρα, Τζέιμς Βαν Ντερ Μπικ, Εμτζέι Ροντρίγκεζ, Ντομινίκ Τζάκσον, Μπίλι Πόρτερ, Ίντια Μουρ, Ράιαν Τζαμάαλ Σουέιν, Σαρλάιν Γούνταρντ, Χέιλι Σαχάρ, Αντζέλικα Ρος, Έιντζελ Μπίσμαρκ Κουριέλ, Ντίλον Μπέρνσαϊντ και Σάντρα Μπέρναρντ.

Η πρώτη σεζόν έλαβε επαινετικές κριτικές και εν συνεχεία ήταν υποψήφια για πολλά βραβεία, συμπεριλαμβανομένων της Χρυσής Σφαίρας καλύτερης δραματικής τηλεοπτικής σειράς και τη Χρυσή Σφαίρα καλύτερου ηθοποιού σε δραματική τηλεοπτική σειρά για τον Μπίλι Πόρτερ. Τον Ιούλιο του 2018, ανακοινώθηκε ότι η σειρά ανανεώθηκε για μία δεύτερη σεζόν, η οποία έκανε πρεμιέρα στις 11 Ιουνίου 2019. Επίσης τον Ιούνιο, το FX ανανέωσε τη σειρά για μία τρίτη σεζόν.

## Προβολή στην Ελλάδα
Η σειρά ξεκίνησε να προβάλλεται από τον τηλεοπτικό σταθμό Σκάι στις 31 Αυγούστου 2020.

## Παραπομπές


Κατηγορία:Αμερικανικές τηλεοπτικές σειρές
Κατηγορία:Δραματικές σειρές
Κατηγορία:Τηλεοπτικές σειρές συσχετιζόμενες με ΛΟΑΤ
Κατηγορία:Φεμινιστικά έργα
Κατηγορία:Τηλεοπτικές σειρές του FX network
Ύαινα η καστανή

Η **καστανή ύαινα** (*Parahyaena brunnea*) είναι είδος ύαινας που βρίσκεται στη Ναμίμπια, τη Μποτσουάνα, τη δυτική και νότια Ζιμπάμπουε, τη νότια Μοζαμβίκη και τη Νότια Αφρική. Επί του παρόντος είναι το σπανιότερο είδος ύαινας. Ο μεγαλύτερος πληθυσμός εναπομεινάντων καστανών υαινών βρίσκεται στα νότια της ερήμου Καλαχάρι και στις παράκτιες περιοχές της Νοτιοδυτικής Αφρικής.

## Ενδιαίτημα
Η καστανή ύαινα κατοικεί σε περιοχές ερήμου, σε ημιέρημο και σε σαβάνες με ανοικτούς δασοτόπους. Μπορεί να επιβιώσει κοντά σε αστικές περιοχές μέσω πτωματοφαγίας. Η καστανή ύαινα προτιμάει τις βραχώδεις, ορεινές περιοχές, καθώς παρέχουν σκιά και δεν εξαρτάται από την άμεση διαθεσιμότητα πηγών ύδατος για συχνή πόση. Οι εκτάσεις κατοικίας είναι μεγέθει 233 έως 466 τ.χλμ.

## Παραπομπές


Κατηγορία:Υαινίδες
Κατηγορία:Είδη προ απειλής (NT)
Ύαινα η στικτή

Η **στικτή ύαινα** (*Crocuta crocuta*), επίσης γνωστή ως **γελαστή ύαινα** (και ως ***κροκόττας***, ***κοροκόττας***, ***κοροκότας*** ή ***κροκούττας***), είναι είδος ύαινας, που προς το παρόν χαρακτηρίζεται ως το μοναδικό υπάρχον μέλος του γένους *Crocuta*, που προέρχεται από την υποσαχάρια Αφρική. Είναι καταγεγραμμένη ως όντας ελάχιστης ανυσηχίας από την IUCN λόγω της ευρύτατης έκτασης και του μεγάλου αριθμού της που εκτιμάται μεταξύ 27.000 και 47.000 ατόμων. Ωστόσο, το είδος αντιμετωπίζει μειώσεις έξω από τις προστατευόμενες περιοχές εξαιτίας της απώλειας οικοτόπων και της λαθροθηρίας. Το είδος μπορεί να έχει προέλθει από την Ασία, και κάποτε εκτεινόταν σε όλη την Ευρώπη για τουλάχιστον ένα εκατομμύριο χρόνια μέχρι το τέλος του Ύστερου Πλειστόκαινου. Η στικτή ύαινα είναι το μεγαλύτερο γνωστό μέλος των Υαινιδών και φυσικά διακρίνεται από τα άλλα είδη από την αμυδρώς αρκουδίσια σωματοδόμησή της, τα στρογγυλεμένα αυτιά της, την λιγότερο προεξέχουσα χαίτη της, τη διάστικτη γούνα της, την πιο διπλής χρήσης οδοντοφυΐα της, τις λιγότερες θηλές της και την παρουσία ενός ψευδο-πέους στο θηλυκό. Είναι το μοναδικό είδος θηλαστικού που στερείται εξωτερικού κολπικού ανοίγματος.

## Παραπομπές


Στικτ
Υαινα η στικτη
Ύαινα η ραβδωτή

Η **ραβδωτή ύαινα** (*Hyaena hyaena*), γνωστή επίσης και ως **γλάνος**, είναι είδος ύαινας που προέρχεται από τη βόρεια και ανατολική Αφρική, τη Μέση Ανατολή, τον Καύκασο, την κεντρική Ασία και την Ινδική υποήπειρο. Είναι καταγεγραμμένη από την IUCN ως σχεδόν απειλούμενη, καθώς ο παγκόσμιος πληθυσμός εκτιμάται ότι είναι κάτω από 10.000 ώριμα άτομα τα οποία εξακολουθούν να υφίστανται εσκεμμένη και παρεμπίπτουσα δίωξη μαζί με μείωση της βάσης των θηραμάτων τέτοια που μπορεί να καταστεί συνεχιζόμενη πτώση κατά 10% ενόψει των επόμενων τριών γενεών.

## Παραπομπές


Κατηγορία:Υαινίδες
Κατηγορία:Είδη προ απειλής (NT)
Κατηγορία:Θηλαστικά της Αφρικής
Κατηγορία:Θηλαστικά της Ασίας
Κατηγορία:Θηλαστικά της Μέσης Ανατολής
Κατηγορία:Θηλαστικά της Αραβικής Χερσονήσου
Θράψαλο Ειρηνικού

Το **Θράψαλο του Ειρηνικού** (αγγλικά: Humboldt squid, επιστημονική ονομασία: *Dosidicus gigas*), γνωστό και με τις αγγλικές ονομασίες **jumbo squid**, **jumbo flying squid**, ***pota***, ή με την ισπανική ονομασία: **''diablo rojo'' (κόκκινος διάβολος)**, είναι ένα μεγάλο καλαμάρι που ζει στα νερά του ανατολικού Ειρηνικού στο Ρεύμα του Χούμπολτ. Πρόκειται για το μοναδικό είδος του γένους *Dosidicus* της υφομοταξίας των Ommastrephinae και της οικογένειας Ommastrephidae.

Το θράψαλο αυτό φημίζεται για την επιθετικότητά του προς τον άνθρωπο, αν και αυτό συμβαίνει μόνο όταν είναι πεινασμένο. Τα θαλασσινά αυτά εκπέμπουν ένα είδος φωτός και είναι ικανά να αλλάζουν το χρώμα του σώματός τους. Ενώ κυνηγούν, είναι αξιοσημείωτο ότι εκπέμπουν ερυθρό και λευκό φως, εξ ου και το ψευδώνυμο που τους δόθηκε από τους ψαράδες *diablo rojo* ( "κόκκινος διάβολος"). Το εν λόγω καλαμάρι ζει μόνο 1-2 χρόνια.

Απαντάται συνήθως σε βάθη από 300-700 μέτρα , από τη Γη του Πυρός ως την Καλιφόρνια. Αλιεύονται για εμπορικούς σκοπούς, κυρίως στο Μεξικό και στο Περού.

Το γένος αυτό περιλαμβάνει ένα είδος που παρουσιάζει φαινόμενα βιοφωτισμού.

## Παραπομπές


## Εξωτερικοί σύνδεσμοι

*Sea Wolves' presentation on Humboldt squid's physiology and behavior
*National Geographic: Humboldt squid
*LA Times: Jumbo squid
*KQED Humboldt squid broadcast
*Aggressive Eating Machines, The NewsTribune.com, Tacoma, WA 
*BELOW:2013 Humboldt squid fiction novel

Κατηγορία:Κεφαλόποδα
Λυκύαινα

thumb|Κρανίο
Η **λυκύαινα** (*Lycyaena*) είναι εξαφανισμένο γένος χερσαίου σαρκοφάγου της οικογένειας των Υαινιδών. Η λυκύαινα ήταν κυνηγετική ύαινα προσαρμοσμένη ειδικά για να τρέχει σε αντίθεση με το να είναι αποκλειστικά πτωματοφάγα. Έχει προταθεί από τον R. F. Ewer στο The Carnivores (1973) ότι η λυκύαινα μπορεί να είναι ο πιθανός πρόγονος του σημερινού άαρντ-γουλφ (Προτελής ο λοφιοφόρος).

## Παραπομπές


Κατηγορία:Υαινίδες
Κατηγορία:Εξαφανισμένα ζώα
Ρεντ Ντιρ

300px|right|thumb|Το κτίριο Μίτσενερ
Το **Ρεντ Ντιρ** (αγγλικά: *Red Deer*, μετάφραση: κόκκινο ελάφι) είναι πόλη του Καναδά στην επαρχία της Αλμπέρτας. Ο πληθυσμός της πόλης ανέρχεται σε 100.844 κατοίκους, σύμφωνα με την απογραφή του 2021. Βρίσκεται κοντά στο μέσο του διαδρόμου Κάλγκαρι - Έντμοντον και περιβάλλεται από την κομητεία Ρεντ Ντιρ. Είναι η τρίτη πολυπληθέστερη πόλη της Αλμπέρτα, μετά το Κάλγκαρι και το Έντμοντον. Η πόλη βρίσκεται σε μια περιοχή με λόφους στους οποίους υπάρχει αφθονία πετρελαίου, σιτηρών και βοοειδών. Είναι ένα κέντρο διανομής πετρελαίου και γεωργίας, και η γύρω περιοχή είναι ένα σημαντικό κέντρο για την παραγωγή πετροχημικών.

## Ιστορία
Πριν την άφιξη των ευρωπαίων εποίκων, στην περιοχή ζούσαν αυτόχθονες Ινδιάνοι (κυρίως Μαυροπόδαροι και Κρι). Οι ευρωπαίοι έμποροι γούνας άρχισαν να περνούν από την περιοχή στα τέλη του 18ου αιώνα. Μέσα σε αυτό το εθνολογικό μείγμα, προέκυψε η φυλή των μιγάδων Μετίς.

Ένα από τα μονοπάτια των ιθαγενών ξεκινούσε από τη Μοντάνα, στο νότο, συνέχιζε κατά μήκος του ποταμού Μπόου κοντά στο Κάλγκαρι και κατέληγε στο Οχυρό Έντμοντον. Περίπου στα μισά του δρόμου μεταξύ του Κάλγκαρι και του Έντμοντον, το μονοπάτι περνούσε τον ποταμό Ρεντ Ντιρ σε ένα πλατύ, πετρώδες και ρηχό σημείο που χρησιμοποιούσαν οι ιθαγενείς λαοί και οι βίσονες από τους αρχαίους χρόνους. Τα ρηχά σημεία, τώρα γνωστά ως Σταυροδρόμι Παλιού Ρεντ Ντιρ, βρίσκονται περίπου 7 χιλιόμετρα μακριά από τη σημερινή πόλη του Ρεντ Ντιρ.

Με την ίδρυση του Οχυρού Κάλγκαρι από τη Βορειοδυτική Αστυνομία το 1875, η κυκλοφορία αυξήθηκε κατά μήκος του σημερινού δρόμου μεταξύ του Κάλγκαρι και του Έντμοντον. Μετά την άφιξη του Καναδικού Ειρηνικού Σιδηρόδρομου στο Κάλγκαρι, η κυκλοφορία κατά μήκος της διαδρομής αυξήθηκε σημαντικά. Στο Σταυροδρόμι χτίστηκε το 1882 ένας εμπορικός σταθμός και μια στάση, και άρχισε να αναπτύσσεται ένας μόνιμος οικισμός γύρω από αυτό.

Κατά τη διάρκεια της Βορειοδυτικής Επανάστασης του 1885, η καναδική πολιτοφυλακή δημιούργησε το Οχυρό Νορμαντώ στο Σταυροδρόμι. Το Οχυρό αργότερα δόθηκε στη Βορειοδυτική Αστυνομία που το χρησιμοποίησε μέχρι το 1893.

Με την αποδεκάτιση των βισόνων από τους κυνηγούς, οι φυλές των ιθαγενών που βασίζονταν στους βίσονες για φαγητό, ρουχισμό και καταφύγιο άρχισαν να μειώνονται. Τα εύφορα εδάφη γύρω από τον ποταμό Ρεντ Ντιρ ήταν ελκυστικά για τους αγρότες και τους κτηνοτρόφους. Ένας από τους πρώτους εποίκους, ο αιδεσιμότατος Λέοναρντ Γκέιτς, έδωσε μισό μερίδιο 1.240 στρεμμάτων (5 τ.χλμ.) που είχε αποκτήσει στο σιδηρόδρομο, για να αναπτυχθεί μια γέφυρα πάνω από τον ποταμό και ένα χωριό. Ως αποτέλεσμα, το Σταυροδρόμι σταδιακά εγκαταλείφθηκε. Το πρώτο τρένο από το Κάλγκαρι προς το Έντμοντον πέρασε από το Ρεντ Ντιρ το 1891.

## Παραπομπές


## Εξωτερικοί σύνδεσμοι

* 

Κατηγορία:Πόλεις της Αλμπέρτας
ΚΣ Πόγραδετς

Η **Κλούμπι Σπορτίβ Πογραδέτσι** είναι αλβανική ποδοσφαιρική ομάδα με έδρα το Πόγραδετς, μια πόλη στη νοτιοανατολική Αλβανία. Η 
έδρα του συλλόγου είναι το Στάδιο Γκιόργκι Κουτσίκου και σήμερα αγωνίζεται στην Πρώτη Κατηγορία Αλβανίας.

## Ιστορία
Ο σύλλογος ιδρύθηκε το 1932 με το όνομα Κλούμπι Σπορτίβ Ντραγκόι Πογραδέτσι. Στην εποχή του 1936, ο σύλλογος αγωνίστηκε για πρώτη φορά στην πρώτη κατηγορία της Αλβανίας. Η μεγαλύτερη επιτυχία της ιστορίας του συλλόγου η συμμετοχή της ομάδας στα ημιτελικά του Αλβανικού Κυπέλλου κατά την περίοδο 1992-93.

Κατηγορία:Ποδοσφαιρικές ομάδες Αλβανίας
Ξιφογάμπαρη

Η **ξιφογάμπαρη** (επιστημονική ονομασία *Solenocera*) είναι γένος μεγάλης γαρίδας (γάμπαρης) που ζει στους ωκεανούς, σε βάθη από 0 έως 2.067 μέτρα κάτω από την επιφάνεια της θάλασσας. Η αλίευσή της γίνεται στον βορειοδυτικό Ειρηνικό με τράτες. Το γένος ανήκει στην οικογένεια Solenoceridae.

## Είδη:
Το γένος περιλαμβάνει τα εξής είδη:

* *[[Solenocera acuminata]]* Pérez Farfante & Bullis, 1973
* *[[Solenocera africana]]* Stebbing, 1917
* *[[Solenocera agassizii]]* Faxon, 1893
* *[[Solenocera alfonso]]* Pérez Farfante, 1981
* *[[Solenocera algoensis]]* Barnard, 1947
* *[[Solenocera alticarinata]]* Kubo, 1949
* *[[Solenocera annectens]]* Wood-Mason in Wood-Mason & Alcock, 1891
* *[[Solenocera atlantidis]]* Burkenroad, 1939
* *[[Solenocera australiana]]* Pérez Farfante & Grey, 1980
* *[[Solenocera barunajaya]]* Crosnier, 1994
* *[[Solenocera bedokensis]]* Hall, 1962
* *[[Solenocera bifurcata]]* Dall, 1999
* *[[Solenocera burukovskyi]]* Timofeev, 1993
* *[[Solenocera choprai]]* Nataraj, 1945
* *[[Solenocera comata]]* Stebbing, 1915
* *[[Solenocera crassicornis]]* H. Milne Edwards, 1837 [in Milne Edwards, 1834-1840]
* *[[Solenocera faxoni]]* de Man, 1907
* *[[Solenocera florea]]* Burkenroad, 1938
* *[[Solenocera geijskesi]]* Holthuis, 1959
* *[[Solenocera gurjanovae]]* Starobogatov, 1972
* S''olenocera halli'' Starobogatov, 1972
* *[[Solenocera hextii]]* Wood-Mason & Alcock, 1891
* *[[Solenocera koelbeli]]* de Man, 1911
* *[[Solenocera maldivensis]]* Borradaile, 1910
* *[[Solenocera mascarensis]]* Burukovsky, 1993
* *[[Solenocera melantho]]* de Man, 1907
* *[[Solenocera membranacea]]* Risso, 1816
* *[[Solenocera moosai]]* Crosnier, 1985
* *[[Solenocera mutator]]* Burkenroad, 1938
* *[[Solenocera necopina]]* Burkenroad, 1939
* *[[Solenocera pectinata]]* (Spence Bate, 1888)
* *[[Solenocera pectinulata]]* Kubo, 1949
* *[[Solenocera phuongi]]* Starobogatov, 1972
* *[[Solenocera rathbuni]]* Ramadan, 1938
* *[[Solenocera spinajugo]]* Hall, 1961
* *[[Solenocera vioscai]]* Burkenroad, 1934
* *[[Solenocera waltairensis]]* M.J. George & Muthu, 1970
* *[[Solenocera zarenkovi]]* Starobogatov, 1972


## Παραπομπές


Ξιφογαμπαρη
ΚΣ Καστριότι Κρούγιας

Ο **Κλούμπι Σπορτίβ Καστριότι Κρούγιας** είναι αλβανικός ποδοσφαιρικός σύλλογος που εδρεύει στην πόλη της Κρούγιας και επί του παρόντος αγωνίζεται στην Α' Κατηγορία.

Η έδρα του συλλόγου είναι το Στάδιο Καστριώτη, το οποίο έχει χωρητικότητα 8.000 θεατών.

## Πρώιμη ιστορία

Ο σύλλογος ιδρύθηκε το 1926 ως ο κύριος αθλητικός σύλλογος της Κρούγιας. Το 1949 διαλύθηκε για λίγο, μόλις λίγο μετά, όμως, επανιδρύθηκε με το όνομα της πόλης, Κρούγια. Δύο χρόνια αργότερα, δηλαδή το 1951, μετονομάστηκε σε Πούνα Κρούγιας, πριν επαναφέρει το όνομα Κρούγια το 1958, και λίγο αργότερα πρόσθεσαν και το "Καστριότι" στο όνομα, προς τιμήν της οικογένειας Καστριότι, από την οποία καταγόταν ο εθνικός ήρωας της Αλβανίας Σκεντέρμπεης.

## Παραπομπές


Κατηγορία:Ποδοσφαιρικές ομάδες Αλβανίας
Εύα Γκάλπεριν

Η **Εύα Γκάλπεριν** () είναι η Διευθύντρια της Κυβερνοασφάλειας του Ιδρύματος Electronic Frontier Foundation (EFF) και τεχνικός σύμβουλος του Ιδρύματος Ελευθερίας του Τύπου. Είναι γνωστή για το εκτεταμένο έργο της για την παγκόσμια προστασία της ιδιωτικής ζωής και της ελευθερίας του λόγου και για την έρευνά της σχετικά με το κακόβουλο λογισμικό και το κρατικό-πολιτειακό λογισμικό κατασκοπείας (spyware). 

## Βιογραφία
Η Γκάλπεριν άρχισε να ενδιαφέρεται για τους υπολογιστές σε νεαρή ηλικία μέσω του πατέρα της, ο οποίος ήταν ειδικός ασφάλειας υπολογιστών. Όταν ήταν 12 ετών, ο πατέρας της της έφτιαξε μια επιφάνεια εργασίας στον Unix/Solaris υπολογιστή του και η Γκάλπεριν δραστηριοποιήθηκε στους χώρους συζήτησης του Usenet σε θέματα μυθιστορημάτων επιστημονικής φαντασίας και αλληλεπιδραστικών παιχνιδιών κειμένου και αργότερα άρχισε να ασχολείται με την ανάπτυξη κώδικα ιστοσελίδων. Φοίτησε στο κρατικό πανεπιστήμιο του Σαν Φρανσίσκο στον τομέα των πολιτικών επιστημών και διεθών σχέσεων, ενώ παράλληλα εργαζόταν ως διαχειριστής συστημάτων Unix σε διάφορες εταιρείες στο Silicon Valley. 

Η Γκάλπεριν προσχώρησε στο EFF το 2007. Πριν από το EFF, εργάστηκε στο Κέντρο σπουδών για τις πολιτικές ΗΠΑ-Κίνας, όπου βοήθησε να διοργανώνονται συνέδρια και διερεύνησε την κινεζική ενεργειακή πολιτική. Στο EFF, ηγήθηκε του προγράμματος Threat Lab  πριν να προαχθεί σε Διευθύντρια της Κυβερνοασφάλειας του EFF το 2017. Από το 2018 επικέντρωσε το ενδιαφέρον της στην εξάλειψη της βιομηχανίας του "stalkerware"  spyware που χρησιμοποιείται για οικιακές κακοποιήσεις  συνεργαζόμενη με θύματα stalkerware. Αυτές οι κακόβουλες εφαρμογές, οι οποίες απευθύνονται στην αγορά σε καταχρηστικούς συζύγους, σε αυταρχικούς γονείς και σε ανθρώπους που καταδιώκουν κρυφά άλλους ανθρώπους, μπορούν να εγκατασταθούν κρυφά σε φορητές συσκευές, επιτρέποντας στους ιδιοκτήτες των εφαρμογών να παρακολουθούν τις δραστηριότητες των στόχων τους. 

Τον Απρίλιο του 2019, έπεισε τον πάροχο αντι-ιικών προγραμμάτων Kaspersky Lab να αρχίσει να ενημερώνει με σαφήνεια τους χρήστες του για απειλές παραβίασης απορρήτου κατά την ανίχνευση stalkerware προϊόντων στα Android. Ζήτησε επίσης από την Apple να επιτρέψει στην αγορά της εφαρμογές προστασίας από ιούς και, όπως και για την Kaspersky, να προειδοποιεί τους χρήστες της εάν οι κινητές συσκευές τους έχουν υποστεί jailbeak ή root.  

Η Γκάλπεριν δήλωσε ότι λόγω του ανταγωνισμού, περισσότερες εταιρείες κυβερνοασφάλειας θα παρακινηθούν να ακολουθήσουν αυτό το παράδειγμα για να ανταποκριθούν σε αυτά τα αυστηρότερα πρότυπα. Κάλεσε επίσης τους αμερικανικούς κρατικούς και ομοσπονδιακούς αξιωματούχους να συλλαμβάνουν και να διώκουν με την κατηγορία της πειρατείας στελέχη εταιρειών που αναπτύσσουν και πωλούν stalkerwares. 

## Παραπομπές


Κατηγορία:Ακτιβιστές
Κατηγορία:Κυβερνοπάνκ
Ντάμπο (αποσαφήνιση)

Ο όρος **Ντάμπο** μπορεί να αναφέρεται σε:

**[[Ντάμπο, το ελεφαντάκι]]* (ταινία, 1941)
*''Ντάμπο'' (ταινία, 2019)
Ιερό της Παλληνίδος Αθηνάς

Το **ιερό της Παλληνίδος Αθηνάς** (γνωστό και ως **ιερό της επί Παλληνίδι Αθηνάς** κατά την αρχαιότητα) πρόκειται για αρχαίο ναό, τα θεμέλια του οποίου είναι ορατά. Βρίσκεται στην αρχαία πόλη του Γαργηττού η οποία ανήκει σήμερα στον δήμο Παλλήνης.

Πρόκειται για δωρικό, περίπτερο, εξάστυλο ναό, ο οποίος χρονολογείται από τα μέσα του 5ου αιώνα π.Χ. με πλάτος 16,35 μ. και μήκος 35,25 μ. Ο αριθμός των κιόνων στις μακρές πλευρές ήταν 13 και το μεταξόνιο 2,685 μ. Το ιερό της Παλληνίδος μνημονεύεται από τον Ησύχιο, τον Αριστοτέλη, τον Ευριπίδη, τον Αριστοφάνη. Την κυριότερη όμως αναφορά κάνει ο Ηρόδοτος, ο οποίος τοποθετεί εδώ την επι Παλληνίδι μάχη του Πεισίστρατου με τους Αλκμεωνίδες (541 ή 539 π.Χ.), κατά την οποία ο Πεισίστρατος νίκησε τους αντιπάλους του και εγκατέστησε την τυραννία στην Αθήνα. 

Την αρχαιότητα της λατρείας της Αθηνάς στην Παλλήνη μαρτυρούν τα πτηνόμορφα ειδώλια που βρίσκονται στην επίχωση των θεμελίων του κλασικού ναού, προέρχονται από γειτονικό αρχαϊκότατο ιερό και χρονολογούνται στο τέλος του 8ου, αρχές του 7ου αιώνα π.Χ. Έχουν σχετισθεί με λατρεία πηγαίων νερών, ενώ όσα από αυτά φέρουν κράνος ίσως αποτελούν πρώιμη μορφή της Αθηνάς Ιππίας.

Το αρχαίο ιερό βρίσκεται στη σημερινή οδό Ζαλόγγου στο Γέρακα και ανακαλύφθηκε κατά τη διάρκεια οικοδομικών εργασιών το 1994.

## Παραπομπές


Κατηγορία:Αρχαίοι ναοί της Αθήνας
Αριστομάχη

Η **Αριστομάχη** ήταν κόρη του Ιππαρίνου και αδελφή του Σικελού τυράννου Δίων των Συρακουσών. Παντρεύτηκε τον τύραννο των Συρακουσών Διονύσιο τον Πρεσβύτερο, την ίδια ημέρα που ο ίδιος παντρεύτηκε την Δωρίδα από τους Λοκρούς. Απέκτησε μαζί του δύο γιους και μία κόρη, την Αρετή, που αργότερα χάθηκε. Μετά την δολοφονία του αδελφού της Δίωνα (353 π.Χ.), η Αριστομάχη φυλακίστηκε μαζί με την κόρη της. Αργότερα αποφυλακίστηκαν και έγιναν δεκτές με ενθουσιασμό από τον Ακέτα των Λεοντίνων, φίλο του Δίωνα. Ο Ακέτας ωστόσο αργότερα, ύστερα από πιέσεις των εχθρών τού Δίωνα, έπνιξε μάνα και κόρη.

## Παραπομπές


## Πηγές
*Πλούταρχος, *"Βίοι Παράλληλοι"*, *"Δίων"*
*Διόδωρος Σικελιώτης, Ιστορική Βιβλιοθήκη/ΙΔ
*Διόδωρος Σικελιώτης, Ιστορική Βιβλιοθήκη/ΙΣΤ
*Κλαύδιος Αιλιανός, «Ποικίλη Ιστορία», Βιβλίο 13
*Μάρκος Τύλλιος Κικέρων, «Τουσκουλανές Διατριβές»
*Βαλέριους Μάξιμους, *"Factorum ac dictorum memorabilium libri IX"*, Βιβλίο 9

Κατηγορία:Αρχαίοι Συρακούσιοι
Αρετή (κόρη του Διονυσίου)

Η **Αρετή** ήταν μία από τις κόρες του τυράννου των Συρακουσών Διονυσίου του Πρεσβύτερου με την Αριστομάχη.
Η Αρετή παντρεύτηκε σε πρώτο γάμο τον Θεαρίδη και μετά τον θάνατο του τον θείο της και αδελφό της Αριστομάχης Δίων των Συρακουσών. Ο Δίων εκδιώχθηκε από τις Συρακούσες όταν ανέλαβε την εξουσία ο ετεροθαλής αδελφός της Διονύσιος ο Νεότερος, της επέβαλλε να παντρευτεί τον φίλο του Τιμοκράτης. Μετά την επιστροφή του Δίωνα και την εκδίωξη του Διονυσίου Β΄ ο θείος της Δίων έκανε ξανά δεκτή την Αρετή ως σύζυγο του. Μετά την δολοφονία του Δίωνα (353 π.Χ.) η Αρετή φυλακίστηκε μαζί με την μητέρα της, αργότερα αποφυλακίστηκαν και έγιναν δεκτοί με ενθουσιασμό από τον Ακέτα των Λεοντίνων, φίλο του Δίωνα. Ο Ακέτας ωστόσο αργότερα ύστερα από πιέσεις των εχθρών του Δίωνα έπνιξε μάνα και κόρη.

## Παραπομπές
 		


## Πηγές

*Πλούταρχος, *"Βίοι Παράλληλοι"*, *"Δίων"*
*Κλαύδιος Αιλιανός, «Ποικίλη Ιστορία», Βιβλίο 12

Κατηγορία:Αρχαίοι Συρακούσιοι
Ορφέο Νέγκρο

Το ***Ορφέο Νέγκρο*** ή ***Μαύρος Ορφέας*** (πρωτότυπος τίτλος: ***Orfeu Negro***) είναι ρομαντική τραγωδία του 1959 από τη Βραζιλία του Γάλλου σκηνοθέτη Μαρσέλ Καμί με πρωταγωνιστές τους Μπρένο Μέλο και Μαρπέσα Ντον. Βασίζεται στο θεατρικό έργο *Orfeu da Conceição* του Βινίσιους ντε Μοράες, το οποίο με τη σειρά του είναι προσαρμογή του αρχαιοελληνικού μύθου του Ορφέα και της Ευρυδίκης, τοποθετημένο στο σύγχρονο πλαίσιο σε μία φαβέλα στο Ρίο ντε Τζανέιρο κατά τη διάρκεια του καρναβαλιού. Η ταινία ήταν βραζιλιάνικη, γαλλική και ιταλική συμπαραγωγή.

Η ταινία βραβεύτηκε με το Όσκαρ Καλύτερης Ξενόγλωσσης Ταινίας και με τον Χρυσό Φοίνικα στο φεστιβάλ των Καννών.

## Παραπομπές


Κατηγορία:Βραζιλιάνικες ταινίες
Κατηγορία:Γαλλικές ταινίες της δεκαετίας 1950
Κατηγορία:Ιταλικές ταινίες της δεκαετίας 1950
Κατηγορία:Αισθηματικές ταινίες φαντασίας
Κατηγορία:Πορτογαλόφωνες ταινίες
Κατηγορία:Ταινίες γυρισμένες στη Βραζιλία
Κατηγορία:Νικητές Χρυσού Φοίνικα
Κατηγορία:Ταινίες του 1959
Κατηγορία:Όσκαρ Καλύτερης Ξενόγλωσσης Ταινίας
Κατάλογος τυράννων των Συρακουσών

Οι **[[Συρακούσες]]** ήταν αρχαία Ελληνική πόλη στη Σικελία, στις ανατολικές ακτές του νησιού. Η πόλη ιδρύθηκε από Κορίνθιους εποίκους (733 π.Χ.), κατακτήθηκε από τη Ρωμαϊκή Δημοκρατία και έγινε έδρα των Ρωμαίων στη Σικελία. Ολόκληρη την περίοδο της ιστορίας της σαν ανεξάρτητη πόλη κυβερνήθηκε από τυράννους με μικρά διαλείμματα δημοκρατίας ή ολιγαρχίας. Ο Πίνδαρος υμνεί τους Δεινομενείδες ως βασιλείς, ο πρώτος που κατείχε ωστόσο επίσημα τον τίτλο ήταν ο Αγαθοκλής των Συρακουσών (304 π.Χ.)

## Δεινομενείδες (485 π.Χ. - 465 π.Χ.)
*Γέλων ο Συρακούσιος (485 π.Χ. - 478 π.Χ.)
*Ιέρων Α΄ ο Συρακούσιος (478 π.Χ. - 466 π.Χ.)
*Θρασύβουλος ο Συρακούσιος (466 π.Χ. - 465 π.Χ.)

Και οι τρεις ήταν γιοι του Δεινομένη. Ο Θρασύβουλος εκθρονίστηκε (465 π.Χ.) και οι Συρακούσες πέρασαν περίπου 60 χρόνια δημοκρατίας γνωστή ως Β΄ Δημοκρατία (465 π.Χ. - 405 π.Χ.), παρόμοια με αυτή που περνούσε η Αρχαία Αθήνα την ίδια περίοδο.

## Διονύσιοι (405 π.Χ. - 344 π.Χ.)

*Διονύσιος Α΄ ο Πρεσβύτερος (405 π.Χ. - 367 π.Χ.)
*Διονύσιος Β΄ ο Νεώτερος (367 π.Χ. - 357 π.Χ.)
*Δίων των Συρακουσών (357 π.Χ. - 354 π.Χ.)
*Κάλλιππος ο Συρακούσιος (354 π.Χ. - 353 π.Χ.)
*Ιππαρίνος (353 π.Χ. - 350 π.Χ.)
*Νυσαίος (350 π.Χ. - 346 π.Χ.)
*Διονύσιος Β΄ ο Νεώτερος (346 π.Χ. - 344 π.Χ.)

## Τιμολέων (344 π.Χ. - 337 π.Χ.)

*Τιμολέων (344 π.Χ. - 337 π.Χ.)

Ο Τιμολέων αναβίωσε μια δημοκρατική μορφή διακυβέρνησης των Συρακουσών που συνεχίστηκε και μετά τον θάνατο του, η περίοδος αυτή έμεινε γνωστή ως Γ΄ Δημοκρατία (337 π.Χ. - 317 π.Χ.), ένα μικρό διάστημα κυβερνήθηκε από Ολιγαρχία.

## Αγαθοκλής (317 π.Χ. - 289 π.Χ.)

*Αγαθοκλής των Συρακουσών (317 π.Χ. - 289 π.Χ.)

Τα νομίσματα δείχνουν ότι από τον θάνατο του Αγαθοκλέους μέχρι την άνοδο του Ικέτα οι Συρακούσες ίσως να πέρασαν άλλη μιά δημοκρατική διακυβέρνηση την Δ΄ Δημοκρατία (289 π.Χ. - 287 π.Χ), δεν υπάρχει καμιά άλλη πηγή για αυτή την περίοδο.

## Κενό (289 π.Χ. - 276 π.Χ.)

*Ικέτας των Συρακουσών (289 π.Χ. - 279 π.Χ.)
*Θίνιον και Σωσίστρατος (279 π.Χ. - 278 π.Χ.)
*Πύρρος της Ηπείρου (278 π.Χ. - 276 π.Χ.)

## Ιερωνίδες (275 π.Χ. - 214 π.Χ.)

*Ιέρων Β΄ των Συρακουσών (275 π.Χ. - 215 π.Χ.)
**Γέλων (μέχρι το 216 π.Χ.)
*Ιερώνυμος των Συρακουσών (215 π.Χ. - 214 π.Χ.)

Την επόμενη μέρα μετά την καταστροφική Μάχη των Καννών ο μικρός Ιερώνυμος συμμάχησε με τον Αννίβα. Η συμμαχία με την Καρχηδόνα εξόργισε τους Ρωμαίους, ο Ρωμαίος στρατηγός Μάρκος Κλαύδιος Μάρκελλος προχώρησε σε εκστρατεία και ξεκίνησε την πολιορκία της πόλης (214 π.Χ.). Ο Ιερώνυμος δολοφονήθηκε και ακολούθησε η Ε΄ Δημοκρατία (214 π.Χ. - 212 π.Χ.) μέχρι τη χρονιά που έπεσε η πόλη στη Ρωμαϊκή Δημοκρατία (212 π.Χ.).

## Παραπομπές
 		


## Πηγές
*A Dictionary of the Ancient Greek World by David Sacks, Oswyn Murray, Margaret Bunson 

Κατηγορία:Ιστορία της Σικελίας
Κατηγορία:Σικελοί τύραννοι
Κατηγορία:Τζέλα
Η ζωή εν τάφω (τηλεοπτική σειρά)

**Η ζωή εν τάφω** είναι ελληνική δραματική σειρά, η οποία προβλήθηκε από την ΕΡΤ το 2019 και είναι βασισμένη στο ομώνυμο μυθιστόρημα του Στράτη Μυριβήλη. Το πρώτο επεισόδιο προβλήθηκε στις 31 Ιανουαρίου 2019 και το τελευταίο στις 12 Ιουνίου 2019. Είναι η πρώτη ελληνική τηλεοπτική σειρά που προβάλλεται από την ΕΡΤ, δέκα χρόνια μετά από τη σειρά ''Καρυωτάκης''.

## Πλοκή
Έπειτα από την ερωτική επιστολογραφία του Αντώνη Κωστούλα, εθελοντή στρατιώτη στην Μεραρχία Αρχιπελάγους, με την τρυφερή Μυρσίνη, δασκάλα του Παρθεναγωγείου Μυτιλήνης, ακολουθούμε τα βήματα των πολιτικών εξελίξεων που μας οδηγούν στον Α΄ Παγκόσμιο Πόλεμο, αλλά και γενικότερα διαπνέουμε σε μια διαχρονική ματιά των απάνθρωπων συνθηκών και της καταστροφικής ματαιότητας κάθε πολέμου. Μία υπέροχη ευαίσθητη ερωτική ιστορία που μεγαλώνει όπως «μια παπαρούνα» στα ζοφερά χαρακώματα.

## Παραγωγή
Η σειρά βασίζεται στο ομώνυμο μυθιστόρημα του Στράτη Μυριβήλη. Ο σκηνοθέτης Τάσος Ψαρράς είχε συζητήσει από το 2009 τη μεταφορά του έργου στη μικρή οθόνη, λόγω και της τότε συνεργασίας του με την ΕΡΤ στη σειρά Καρυωτάκης.

Η παραγωγή της σειράς κόστισε περίπου 1,1 εκατομμύρια ευρώ, γεγονός που προκάλεσε αντιδράσεις από στελέχη της τότε αξιωματικής αντιπολίτευσης.

Δέκα μέρες πριν την επίσημη πρεμιέρα στις 31 Ιανουαρίου 2019, έγινε προβολή του πρώτου επεισοδίου σε εκδήλωση στο Ζάππειο Μέγαρο, όπου παρευρέθηκαν οι συντελεστές της σειράς, οι εγγονές του Στράτη Μυριβήλη, Λενιώ Μυριβήλη και Χριστίνα Αγγελοπούλου, από το Δ.Σ. της ΕΡΤ ο τότε πρόεδρος Χρήστος Λεοντής, ο τότε διευθύνων σύμβουλος Γιάννης Δρόσος, καθώς και άνθρωποι του πνεύματος, του οπτικοακουστικού χώρου και δημοσιογράφοι.

## Γυρίσματα
Τα γυρίσματα της σειράς ξεκίνησαν το 2018 και πραγματοποιήθηκαν σε πολλά σημεία της Ελλάδας και κυρίως στην Μυτιλήνη, τη Μακεδονία, το Λαύριο, το Ίλιον Αττικής (βασιλικά Ανάκτορα), ενώ έγιναν και αρκετές λήψεις με drone.

## Διανομή
***Αντώνης Κωστούλας** (Δημήτρης Μοθωναίος)
***Στρατηγός Ιωάννου-Μπαλαφάρας** (Γιάννης Μπέζος)
***Μυρσίνη** (Χριστίνα Χειλά - Φαμέλη)
***Άντζω** (Καρυοφυλλιά Καραμπέτη)
***Στράτης Μυριβήλης** (Νίκος Πουρσανίδης)
***Θύμιος Κωστούλας** (Γιώργος Αρμένης)
***Φαναριώτης** (Δημήτρης Ήμελλος)
***ταμίας** (Ερρίκος Λίτσης)
***Στυλιανούλα** (Ηλιάνα Μαυρομάτη)
***Λεωνίδας** (Βαγγέλης Στρατηγάκος)

## Επισκόπηση σειράς
Η σειρά έκανε πρεμιέρα την Πέμπτη 31 Ιανουαρίου 2019, όπου το πρώτο επεισόδιο σημείωσε τηλεθέαση 9,7% στο σύνολο του κοινού. Η σειρά προβαλλόταν, αρχικά, κάθε Πέμπτη βράδυ από την ΕΡΤ1, και από το δωδέκατο επεισόδιο και ύστερα, κάθε Τετάρτη βράδυ από την ΕΡΤ2.

## Παραπομπές


Κατηγορία:Τηλεοπτικές σειρές ΕΡΤ
Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές εποχής
Κατηγορία:Τηλεοπτικές σειρές της δεκαετίας του 2010
Γιώργος Βαλαβανίδης

Ο  **Γιώργος Βαλαβανίδης** (16 Φεβρουαρίου 1974 - 12 Νοεμβρίου 2024) ήταν Έλληνας διεθνής καλαθοσφαιριστής με την Εθνική Παίδων και Εθνική Εφήβων, που αγωνιζόταν στη θέση του Σέντερ

## Επαγγελματική Καριέρα
Γεννήθηκε στη Γερμανία στις 16 Φεβρουαρίου του 1974 και καταγόταν από την Αλεξανδρούπολη. Άρχισε την καριέρα του στην τοπική ομάδα των Φερών Έβρου και από εκεί πήρε μεταγραφή για τον Π.Α.Ο.Κ. το 1988. Έπαιξε για τα τμήματα υποδομής του Π.Α.Ο.Κ. και στην συνέχεια προωθήθηκε στην ανδρική ομάδα το 1991, σε ηλικία 17 ετών. Εκεί παρέμεινε για 3 χρόνια μέχρι το 1994 κατακτώντας το Κύπελλο Σαπόρτα το 1991, το Πρωτάθλημα Ελλάδας το 1992 και το Κύπελλο Κόρατς το 1994. Στη συνέχεια αγωνίστηκε στη Μ.Ε.Ν.Τ. στην Α2 Εθνική κατηγορία για 6 χρόνια μέχρι το 2000. Μετά το 2000 έπαιξε σε διάφορες ομάδες όπως: Ξάνθη, Κολοσσός Ρόδου, Νικόπολη Πρέβεζας, Πανόραμα, Απόλλων Καλαμαριάς, Α.Σ. Ασβεστοχωρίου, Ελευθερούπολη, Μ.Ε.Ν.Τ.(2η θητεία) και Ζέφυρο. Από το 2010 έως τον θάνατό του ήταν παράλληλα προπονητής στις ακαδημίες του Π.Α.Ο.Κ. Ήταν απόφοιτος ΤΕΦΑΑ με ειδικότητα στο μπάσκετ.

Απεβίωσε στις 12 Νοεμβρίου 2024, σε ηλικία 50 ετών.

## Εθνική Ελλάδος
Είχε καταγράψει 14 συμμετοχές με την Εθνική Παίδων και 29 συμμετοχές με την Εθνική Εφήβων. Κατέκτησε το αργυρό μετάλλιο το 1991 στο Ευρωμπάσκετ Παίδων, στη Θεσσαλονίκη και την 4η θέση στο Ευρωμπάσκετ Εφήβων το 1992, στην Ουγγαρία.

## Παραπομπές


Κατηγορία:Έλληνες καλαθοσφαιριστές
Βασίλης Χαρίσης

δεξιά|μικρογραφία|Η Εθνική Τράπεζα (αριστερά) και το κτίριο της Εταιρείας Ηπειρωτικών Μελετών (δεξιά) στα Ιωάννινα (έργα του Β. Χαρίση)
μικρογραφία|Το Τουριστικό Περίπτερο της Εταιρείας Ηπειρωτικών Μελετών ("Φρόντζου").

Ο **Βασίλης Χαρίσης**, ήταν Έλληνας αρχιτέκτονας, πολεοδόμος, ζωγράφος και συγγραφέας (26 Ιανουαρίου 1933, Ιωάννινα  - 9 Ιανουαρίου 2019, Αθήνα). Σπούδασε στην Ανώτατη Σχολή Αρχιτεκτόνων του Εθνικού Μετσόβιου Πολυτεχνείου. Είχε καθηγητές τον Αναστάσιο Ορλάνδο και τον Δημήτρη Πικιώνη μεταξύ άλλων. Υπηρέτησε αρχικά ως γενικός διευθυντής στο Υπουργείο Περιβάλλοντος Χωροταξίας και Δημοσίων Έργων και στη συνέχεια, από το 1989 έως το 1994, ως πρόεδρος του Οργανισμού Ρυθμιστικού Σχεδίου Αθήνας. Έπαιξε καταλυτικό ρόλο στην δημιουργία του νομοθετικού πλαισίου προστασίας των παραδοσιακών οικισμών στα Ζαγοροχώρια. Δημιούργησε αρχιτεκτονικά και πολεοδομικά έργα και ασχολήθηκε με ανασκαφές, αναπαραστάσεις (το ιερό της Δωδώνης) και αναστηλώσεις αρχαιοτήτων (το αρχαίο θέατρο Δωδώνης). Οι πολυάριθμες μελέτες του που δημοσιεύτηκαν ως άρθρα και μονογραφίες, επικεντρώνονται στην παραδοσιακή αρχιτεκτονική κυρίως της Ηπείρου. Βραβεύτηκε από την Ακαδημία Αθηνών για το συγγραφικό του έργο ενώ από το Πατριαρχείο Κωνσταντινούπολης, τού έχει απονεμηθεί ο τίτλος του Άρχοντα Δικαιοφύλακα της Μεγάλης του Χριστού Εκκλησίας. 
μικρογραφία|Εξώφυλλο της μελέτης προστασίας των Ζαγοροχωρίων, 1979

## Εργογραφία
Χαρακτηριστικά του αρχιτεκτονικά έργα είναι, στα Ιωάννινα, το κτίριο της Εθνικής Τράπεζας, το περίπτερο "Φρόντζου" της Εταιρείας Ηπειρωτικών Μελετών με το υπαίθριο θέατρο, η πινακοθήκη Αβέρωφ και η διαμόρφωση της πλατείας με τα κτίρια της αγοράς στο Μέτσοβο, το υπαίθριο θέατρο στο Μονοδένδρι, η Παναγία η Καναλιώτισσα στο Κανάλι Πρεβέζης, ο ναός Μεταμορφώσεως Σωτήρος στην Νέα Κερασούντα Πρεβέζης , Δέσκειο Γυμνάσιο στην Πάργα κ.ά.

## Βιβλία
*(1979) *Ζαγοροχώρια*. Γενική Διεύθυνση Οικισμού. Υπουργείο Δημοσίων Έργων. Αθήνα.
*(1990) *Μέτσοβο*. Μέλισσα. Αθήνα. 
*(2003) *Υπόδειγμα ορθόδοξης ναοδομίας κατά τον Άγιο Γρηγόριο Νύσσης*, Αρχείο Παραλειπομένων Ελληνικής και Ευρωπαϊκής Ιστορίας. Αθήνα. 
*(2003) *Ιωάννινα. Ίδρυση – Χωροταξικός ρόλος – Μορφή της πρωτοβυζαντινής πόλεως.* Εταιρεία Ηπειρωτικών Μελετών. Ιωάννινα.
*(2010) *Δωδώνη. Αρχιτεκτονικά μελετήματα.* Εταιρεία Ηπειρωτικών Μελετών. Ιωάννινα.

## Παραπομπές


Κατηγορία:Έλληνες αρχιτέκτονες
Κατηγορία:Έλληνες πολεοδόμοι
Κατηγορία:Έλληνες συγγραφείς του 21ου αιώνα
Κατηγορία:Έλληνες ζωγράφοι του 21ου αιώνα
Ναυτικός Όμιλος Ελλάδος

Ο **Ναυτικός Όμιλος Ελλάδος** (ΝΟΕ) είναι ιστορικό ναυταθλητικό και ιστιοπλοϊκό σωματείο της Ελλάδας, με έδρα τον Πειραιά. 

## Ιστορικά στοιχεία
Ο ΝΟΕ ιδρύθηκε στις 1 Νοεμβρίου 1933 από τον Αντώνη Μπενάκη και μια σειρά από διαπρεπείς Έλληνες, αρχικά με την επωνυμία «Ναυτικός Όμιλος Αθηνών» και κατόπιν (1936) μετονομάστηκε σε «Ναυτικό Όμιλο Ελλάδος». Το διάστημα μεταξύ των ετών 1940 και 1973 έφερε την επωνυμία «Βασιλικός Ναυτικός Όμιλος Ελλάδος» (ΒΝΟΕ). O NOE έπαιξε σημαντικό ρόλο στη σύσταση της Ελληνικής Ιστιοπλοϊκής Ομοσπονδίας. Στη διάρκεια της Κατοχής η αθλητική δράση του Ομίλου ατόνησε, ωστόσο ανέπτυξε κοινωνική δραστηριότητα με συσσίτια και προσφορά βοήθειας σε παιδιά.

Στους Ολυμπιακούς Αγώνες της Ρώμης, το σκάφος «Νηρεύς» του ΒΝΟΕ με κυβερνήτη τον (τότε) διάδοχο Κωνσταντίνο και πλήρωμα τους Οδυσσέα Εσκιτζόγλου και Γιώργο Ζαΐμη (μέλη του ΒΝΟΕ, αλλά και αθλητές του Ιστιοπλοϊκού Ομίλου Πειραιώς -ΙΟΠ) κατέκτησε χρυσό μετάλλιο στην ιστιοπλοΐα.

## Παραπομπές


## Εξωτερικοί σύνδεσμοι
* Επίσημος ιστότοπος του Ναυτικού Όμιλου Ελλάδος.

Κατηγορία:Ιδρύσεις αθλητικών συλλόγων το 1933
Κατηγορία:Ελληνικοί ναυτικοί όμιλοι
Νεβρόπολη Άρτας

H **Νεβρόπολη** είναι οικισμός της Ηπείρου στην Περιφερειακή Ενότητα Άρτας ο οποίος βρίσκεται προς τα όρια με την Περιφερειακή Ενότητα Τρικάλων σε υψόμετρο 600 μέτρα και συνορεύει με τον οικισμό Πέρα Νεβρόπολη. Διοικητικά ανήκει στο Δήμο Κεντρικών Τζουμέρκων. Σύμφωνα με την απογραφή του 2011, το χωριό είχε πληθυσμό 53 μονίμων κατοίκων, ευρισκόμενο στην τοπική κοινότητα Τετρακώμου της δημοτικής ενότητας Αθαμανίας.

## Παραπομπή


Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Βιλφράνς-συρ-Σον

Η **Βιλφράνς-συρ-Σον** () είναι γαλλική κοινότητα στον νομό Ρον στην περιοχή Ωβέρνη-Ρον-Αλπ.

Είναι η πρωτεύουσα του Μπωζολαί, μοναδική υπονομαρχία και μια από τις κύριες πόλεις της νομαρχιακής περιφέρειας του Ρον. Μετά τη μεταρρύθμιση του 2015 και τη δημιουργία της μητρόπολης της Λιόν, είναι πλέον η πιο πυκνοκατοικημένη κοινότητα του νέου νομού Ρον με τον πληθυσμός της να ανέρχεται σε 37.266 κατοίκους (2016).

Οι κάτοικοι ονομάζονται Καλαντουά.

## Γεωγραφικά στοιχεία
Η Βιλφράνς-συρ-Σον βρίσκεται στην πεδιάδα στη δεξιά όχθη του ποταμού Σον, σε απόσταση 25 χιλιομέτρων βoρειοδυτικά της Λιόν και 435 χιλιομέτρων οδικώς από το Παρίσι. Είναι η κύρια πόλη και θεωρείται πρωτεύουσα της περιοχής Μπωζολαί. Μερικές φορές ονομάζεται Βιλφράνς-αν-Μπωζολαί. Ο πληθυσμός ανέρχεται σε 37.266 κατοίκους.

Εξυπηρετείται από τον αυτοκινητόδρομο Α6 και από τη σιδηροδρομική σύνδεση της γραμμής Παρίσι-Μασσαλία. Η έκταση της πόλης είναι 9,48 τετραγωνικά χιλιόμετρα.

Η Βιλφράνς-συρ-Σον είναι μέρος της αστικής περιοχής της Λιόν.

## Ιστορία
Η Βιλφράνς-συρ-Σον ιδρύθηκε το 1212 από τον Γκισάρ Δ', κόμη του Μπωζέ, και έγινε πρωτεύουσα της επαρχίας Μπωζολαί, αντικαθιστώντας το Μπωζέ, το 1540. Η πόλη περιβάλλονταν από τείχη. Αποτέλεσε το σκηνικό τριών πολιορκιών τον 15ο και 16ο αιώνα. Τα τείχη της πόλης κατεδαφίστηκαν στις αρχές του 19ου αιώνα.

## Οικονομία
Η Βιλφράνς-συρ-Σον είναι έδρα του Εμπορικού και Βιομηχανικού Επιμελητηρίου της Βιλφράνς και Μπωζολαί. Οι βιομηχανικές μονάδες της περιοχής ειδικεύονται στον τομέα του οίνου, τη μεταλλουργία, την κλωστοϋφαντουργία και τη χημική βιομηχανία.

## Αξιοθέατα
* Η πλατεία ντε Μαραί

* Η πλατεία των Τεχνών (πλας ντεζ Αρ) και το Δημοτικό Θέατρο
* Η πλατεία Ουμβέρτου Γ' του Μπωζέ
* το Δημαρχείο, κτίριο του 1928.
* Το γοτθικό γλυπτό που βρίσκεται μπροστά στο δημαρχείο.
* Ο καθεδρικός ναός Νοτρ-Νταμ-ντε-Μαραί. Η πρόσοψη χρονολογείται από τον 16ο αιώνα και το κωδωνοστάσιο είναι του 13ου αιώνα. Έχει καταγραφεί ως ιστορικό μνημείο από το 1840.
* Η εκκλησία Νοτρ-Νταμ-ντε-Μπελινί,1962.
* Το Μουσείο Πωλ Ντινί, περιλαμβάνει έργα καλλιτεχνών που ασχολούνται με την περιοχή Ωβέρνη-Ρον-Αλπ από τον 19ο αιώνα μέχρι σήμερα.
* Ο σιδηροδρομικός σταθμός
* Η Καλυμμένη αγορά, 1934.

### Φωτοθήκη

Αρχείο:Hôtel_de_ville_de_Villefranche.jpg|Το Δημαρχείο της Βιλφράνς-συρ-Σον
Αρχείο:Katedra_w_Villefranche_-_panoramio.jpg|Ο καθεδρικός ναός
Αρχείο:Palaisjustice.jpg|Το δικαστικό μέγαρο
Αρχείο:Placedesarts.jpg|Πλας ντεζ Αρ
Αρχείο:Marché couvert de Villefranche.jpg|Η καλυμμένη αγορά
Αρχείο:Gare de Villefranche-sur-Saone-2015.jpg|Ο σιδηροδρομικός σταθμός
Αρχείο:Vue de la rue de la sous-préfecture de Villefranche-sur-Saône.jpg|Κεντρική οδός
Αρχείο:Les viaducs de Villefranche.jpg|Οι οδογέφυρες
Αρχείο:Mediatheque Pierre-Mendès-France.jpg|Η βιβλιοθήκη
Αρχείο:Musée Paul-Dini - Espace Grenette.jpg|Το μουσείο Πωλ Ντινί


## Παραπομπές


## Εξωτερικοί σύνδεσμοι

* Η επίσημη σελίδα 

Κατηγορία:Πόλεις της Γαλλίας
Κατηγορία:Πόλεις του Ρον-Αλπ
Ρίγανη Αγρινίου Αιτωλοακαρνανίας

Η **Ρίγανη** είναι χωριό του Νομού Αιτωλοακαρνανίας.

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Γενικά στοιχεία
Αναφέρεται το 1845 διοικητικά να προσαρτάται στον Δήμο Οινιάδος. Το 1912 αποσπάστηκε σε ξεχωριστή κοινότητα. Το 1997 απορροφήθηκε στον Δήμο Στράτου, και με το πρόγραμμα Καποδίστριας το 2010 εντάχθηκε στον Δήμο Αγρινίου.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.
* Ε.Ε.Τ.Α.Α. - Διοικητικές μεταβολές Ρίγανης Αιτωλοακαρνανίας. eetaa.gr. Ανακτήθηκε: 22/12/2017

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Στράτου
Κατηγορία:Δήμος Αγρινίου